пребивават заедно в жилищна единица или в част от жилищна единица и споделят доходите или разходите на домакинството с другите членове на домакинството;
 4)
 „член на домакинството“ означава обичайно пребиваващо в частно домакинство лице;
 5)
 „семейно жилище“ означава жилищна единица, обитавана от членовете на многочленно домакинство, както и от лице, което прекарва известно време другаде, но продължава да запазва близки връзки с членовете на многочленното домакинство, особено чрез семейни отношения или редовен престой;
 6)
 „споделяне на доходите на домакинството“ означава допринасяне за доходите на частното домакинство или извличане на полза от доходите на частното домакинство, или и двете;
 7)
 „разходи на домакинството“ означава направените разходи от членовете на частно домакинство във връзка с осигуряването на средства за тяхното препитание. Те включват разходи, свързани с жилището (а именно за наем, комунални услуги и жилищно застраховане), както и други разходи, свързани с ежедневието, които обхващат потребности като храна, облекло, санитарни продукти, обзавеждане, оборудване и принадлежности, пътуване до и от работа и друг транспорт, медицински грижи и осигуряване, образование и обучение, развлекателни и спортни дейности и ваканции;
 8)
 „институция“ означава правен субект или учреждение, което предоставя на група хора дългосрочно жилищно настаняване и битово-комунална инфраструктура и услуги, които са необходими за ежедневието. По-голямата част от институциите попадат в следните категории:
 —
 болници, хосписи, санаториуми, центрове за настаняване на хора с увреждания, психиатрични заведения, домове за стари хора и домове за медико-социални грижи;
 —
 заведения за подпомагано или асистирано живеене и институции за социално настаняване, включително за бездомни, търсещи убежище лица или бежанци;
 —
 военни лагери и казарми;
 —
 поправителни домове и места за лишаване от свобода, центрове за задържане и места, където се изпълнява мярката за неотклонение задържане под стража, затвори;
 —
 религиозни институции;
 —
 студентски общежития (в зависимост от конкретните условия).
 Член 3
 Технически характеристики на статистическата съвкупност и на единиците на наблюдение
 1. Единиците на наблюдение са частни домакинства или техните членове.
 2. Когато едно лице обичайно живее в повече от едно жилище, за негово обичайно местопребиваване се приема жилището, в което лицето е прекарало по-голямата част от годината, без значение дали то се намира в друго населено място в същата държава или извън границите ѝ.
 3. При прилагането на статистическото понятие за обичайно местопребиваване конкретните случаи се разглеждат, както е предвидено в член 4.
 4. Лицата, живеещи като обичайно пребиваващи в хотели, по правило се изключват от съвкупността от частни домакинства. Въпреки това може да се счита, че те принадлежат към тази съвкупност, ако положението им се определя по този начин в държавата им на пребиваване, като в такъв случай това се описва ясно в доклада за качеството, посочен в Регламент (ЕС) 2019/1700.
 5. Частните домакинства могат да не включват лицата, чиито нужди от подслон и прехрана се удовлетворяват от институция и които към референтната дата (която е определена за събиране на специфични данни) са живели или е вероятно да живеят в нея в продължение на поне 12 месеца.
 6. Военнослужещите на наборна военна служба (лицата на задължителна военна служба) са включени в съвкупността от частни домакинства, ако тяхната служба